钦定古今图书集成/历象汇编/庶征典/第002卷 > 北周
## 钦定古今图书集成/历象汇编/庶征典/第002卷 > 北周

### 孝闵帝元年诏恤灾厉

按《周书孝闵帝本纪》：“元年春正月辛丑，即天王位。戊
申，诏灾厉所兴水旱之处，并宜具闻。”

### 武帝保定二年五月庚午以山南众瑞并集大赦天下百官及军人普汎二级

按：《周书武帝本纪》云云。

### 静帝大象元年以灾异诏求直言〈按是年宣帝已内襌故称静帝〉按周书宣帝本纪大象元年十二月戊午以灾异屡见帝御路寝见百官诏曰穹昊在上聪明自下吉凶

由人，妖不自作。朕以寡德，君临区㝢，大道未行，小信
非福。始于秋季，及此元冬，幽显殷勤，屡贻深戒。至有
金入南斗，水犯轩辕，荧惑干房，又与土合，流星照夜，
东南而下。然则南斗主于爵禄，轩辕为于后宫，房曰明堂，布政所也。火土则忧孽之兆，流星乃兵凶之验。
岂其官人失序，女谒尚行，政事乖方，忧患将至。何其
“昭著，若斯之甚！上瞻俯察，朕实惧焉。将避正寝，斋居
克念，恶衣减膳，去饰撤悬，披不讳之诚，开直言之路，
欲使刑不滥及，赏弗逾等。选举以才，宫闱修德。宜宣
诸内外，庶尽弼谐，允叶民心，用销天谴。”于是舍仗卫
往天兴宫，百官上表劝复寝膳，许之。